Diari Oficial de la Generalitat Valenciana


Sumari del DOGV 288, del 19-09-1985 (1985/805003)

RESOLUCIÓ de 24 de juliol de 1985, de la Conselleria de Sanitat, Seguretat Social i Treball, per la qual s'aproven les tarifes del Serveis de Pompes Fúnebres en l'àmbit de la Comunitat Valenciana.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   288

Data del DOGV
:   19-09-1985

Secció del DOGV
:   ALTRES DISPOSICIONS

Número del document
:   1985/805003


Data del document
:   24-07-1985

Organisme emissor
:   Conselleria de Sanitat, Seguretat Social i Treball

Tipus de document
:   Resolució

Resolució de 24 de juliol de 1985, de la Conselleria de Sanitat, Seguretat Social i Treball, per la qual s'aproven les tarifes dels Serveis de Pompes Fúnebres, en l'àmbit de la Comunitat Valenciana.  
Vista la proposta presentada per les respectives representacions de les Associacions i Gremis Provincials d'Empresaris de Pompes Fúnebres de València, Alacant i Castelló, sol·licitant aprovació de les tarifes dels Serveis de Pompes Fúnebres.   
Vist l'informe favorable de la Direcció General de Salut d'aquesta Conselleria, proposant-ne l'aprovació.   
Aquesta Conselleria, fent ús de les competències que té assumides en matèria de policia sanitària mortuòria, a tenor de l'article catorze, u c), del Reial Decret 278/1980, de 25 de gener, article segon del Decret d?1 d'abril de 1980, de l'aleshores existent Consell del País Valencià, en relació amb l'article primer del Reial Decret 4122/1982, de 29 de desembre, s'avé a resoldre:   
Primer. Aprovar les tarifes dels Serveis de Pompes Fúnebres, per a les províncies de València, Alacant i Castelló, en els termes i quantitats que reguladament s'especifiquen i disposar que es publiquen al Diari Oficial de la Generalitat Valenciana.   
Segon. Les tarifes esmentades tindran vigència des de l'1 de gener de 1985.   
Tercer. Qualsevol revisió de les tarifes no podrà efectuar-se fins que haja passat un any de vigència. En tot cas, la modificació que hom pretenga haurà de ser sol·licitada davant aquesta Conselleria, que dictarà Resolució pertinent i, si convé, aprovarà i publicarà les noves tarifes.   
Quart. Tant les empreses públiques com les particulars, hauran de sotmetre's a aquestes tarifes, llevades les poblacions on aquest servei estiga municipalitzat.   
Tarifes Adults Pessetes  
Servei Beneficència: Taüt forma recta Gratuït  
Servei núm. 1: Taüt forma recta folrat en tela negra 7.160  
Servei núm. 2: Taüt forma recta o octogonal folrat en tela negra 8.987  
Servei núm. 3: Taüt forma recta, envernissat fantasia 15.232  
Servei núm. 4: Semiarca llisa sense talla envernissada 20.868  
Servei núm. 5: Semiarca amb talla, envernissada de dos cossos 23.762  
Servei núm. 6: Semiarca amb talla, envernissada de tres cossos 26.656  
Servei núm. 7: Arca quadrada, tapa cantell rom, envernissada, tapissada amb  
 sobretapa de vidre 32.292  
Servei núm. 8: Arca quadrada, tapa cantell rom, tallada, tapissada en seda, amb  
 sobretapa de vidre 38.994  
Servei núm. 9: Arca quadrada, tapa cantell rom, tapissada en seda, sobretapa de  
 vidre, ornaments i aplics 48.438  
Servei núm. 10: Arca anglesa, tallada, tapissada en seda, bastidor interior de  
 vidre 60.928  
Servei núm. 11: Arca quadrada, tapa rodona amb sobretapa de vidre, tres cossos,  
 amb aplicacions de talla i esponjada en seda 68.544  
Servei núm. 12: Arca rodona, forma sarcòfag, amb sobretapa de vidre, encoixinada  
 en seda 74.180  
Servei núm. 13: Arca quadrada, tipus americà, sobretapa de vidre doble, encoixinada  
 en seda 81.796  
Servei núm. 14: Arca anglesa amb bastidor de vidre i encoixinada en seda 89.412  
Servei núm. 15: Arca quadrada amb cantell rom, cos ondulat, encoixinat interior  
 en seda 102.816  
Servei núm. 16: Arca quadrada amb anses de metall, tapa rodona, bastidor interior  
 de vidre, encoixinada en seda 120.029  
Servei núm. 17: Caixa 127.492  
Servei núm. 18: Caixa 165.572  
Servei núm. 19: Caixa 205.176  
Servei núm. 20: Caixa 365.568  
Servei núm. 20 especial: Caixa 555.968  
Albats  
Servei beneficència: Taüt forma recta, gratuït   
Servei ordinari: Taüts models infantils, quadrats, característiques semblants als d'adults. Els preus oscil·len de 153 a 269 ptes./cm2.   
Servei de luxe: Caixeta de luxe model infantil, esponjat en seda i sobretapa amb vidre. Els preus oscil·len de 500 a 725 ptes/cm2.   
Cotxes fúnebres: Les tarifes dels cotxes fúnebres estaran en funció dels serveis corresponents als fèretres i seran les següents:   
 pessetes  
Serveis del núm. 1 al núm. 3, inclosos 3.808  
Serveis del núm. 4 al núm. 8, inclosos 4.570  
Serveis del núm. 9 al núm. 13, inclosos 7.616  
Serveis del núm. 14 endavant 12.186  
Nota: s'aplicarà la primera tarifa quan, per ser procedent de fora del terme municipal, un servei, no en faça ús.   
Caixes de zinc pessetes  
Per a serveis del núm. 1 al núm. 6 9.912  
Per a serveis del núm 7 endavant 12.880  
Tapissat especial per a caixes de zinc 5.000  
Embalatges per a trasllats 12.936  
Recollida d'òbits per accident, etc. materials i conducció al Dipòsit Judicial 22.848  
Complements documentació civils: Es carregaran per l'import estricte: el Certificat Mèdic Oficial de Defunció, inscripció en el Registre Civil, honoraris al Metge del Registre Civil (Decret 1778/1971 vigent), taxes oficials, reintegraments i qualsevol altra imposició de caràcter obligatori dimanant de l'Estat, Generalitat, Província o Municipi. (No es consideraran dins d'aquest concepte els pagaments que s'efectuen per lloguer o compra de sepultures).   
Es carregaran també per l'import estricte els treballs, subministraments i serveis exteriors, que hagen d'efectuar altres empreses a petició del client.   
Tràmit i Gestió: Per atendre totes les diligències necessàries per a l'obtenció de llicències en dependències oficials, d'ineludible exigència per a la realització dels diversos aspectes del servei.   
Hom tarifarà el percentatge següent sobre l'import del servei:   
En els serveis locals 6%  
En els trasllats 10%  
Trasllats per carretera pessetes  
Drets d'eixida del furgó 3.808  
Dietes diàries del personal per a recorreguts fins a 450 Km Conveni vigent  
Per Kms recorreguts anada i retorn (revisable segons cost combustible) 60 ptes/Km  
Percentatge d'un fèretre 2.666  
Vàlvula filtradora S/. tarifes vigents  
Sobre la quantitat de la factura de complements hom carregarà un 10% en concepte de benefici industrial.   
Tarifa mínima pessetes  
Tots els serveis funeraris necessaris 14.050  
València, a 24 de juliol de 1985.   
El Conseller de Sanitat, Seguretat Social i Treball   
MIQUEL ANGEL MILLANA I SANSATURIO